પાઠ 2
યાકૂબનું સ્વપ્ન
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 2: ઈશ્વરના પરાક્રમી માણસો

પાઠની રજૂઆત
શરૂઆત
ચિત્ર 1 બતાવો. નીચેના જેવા પ્રશ્નો પૂછીને ગયા અઠવાડિયાની વાર્તાનું પુનરાવર્તન કરો:
પ્ર: આ બે માણસો કોણ છે? જ: એસાવ અને યાકૂબ.
પ્ર. એસાવ આજીવિકા માટે શું કરતો હતો? જ: તે શિકારી હતો.
પ્ર: યાકૂબ કેવું કામ કરતો હતો? જ: તે ઘરમાં મદદ કરતો હતો.
પ્ર: યાકૂબને શું જોઈતું હતું? જ: પ્રથમજનિત તરીકે એસાવનો આશીર્વાદ. પ્ર: એસાવ શું માગતો હતો? જ: ખોરાક.
પ્ર: યાકૂબ કેવો માણસ હતો? જ: તેણે એસાવ અને પોતાના પિતા ઈસહાકને છેતર્યા. (“છેતર્યા” નો અર્થ સ્પષ્ટ થાય તેની ખાતરી કરો.)
પ્ર: શું એસાવ અને યાકૂબે મુખપાઠ કલમ પાળી? જ: ના.
પાઠ 1ની મુખપાઠ કલમ, નીતિવચનો 3:6, નું પુનરાવર્તન કરો.
આજના શિક્ષણના મુખ્ય મુદ્દાઓ
	1.ઉત્પત્તિ 27ની વાર્તા તમારા પોતાના શબ્દોમાં કહીને શરૂઆત કરો. એસાવ અને યાકૂબના પિતા ઈસહાક હવે ખૂબ વૃદ્ધ થઈ ગયા હતા. તે આંધળા થઈ ગયા હતા. મરણ પહેલાં તે મોટા દીકરા એસાવને આશીર્વાદ આપવા માગતા હતા. તેથી તેમણે એસાવને પોતાની પાસે આવવા બોલાવ્યો (27:1-4).
	2.ઈસહાક એસાવ સાથે વાત કરતા હતા તે રિબકાએ સાંભળી લીધું. ઈસહાકને જોઈતા જંગલી પ્રાણીનો શિકાર કરવા એસાવ ગયો ત્યારે તેણે યાકૂબને બોલાવ્યો અને એસાવની જગ્યાએ આશીર્વાદ પામવા તેને તૈયાર કર્યો (27:5-17).
	3.યાકૂબ પોતાના પિતા પાસે ગયો. તેણે એસાવ હોવાનો દેખાવ કર્યો. તેણે ઈસહાકને છેતર્યા અને બીજો દીકરો હોવા છતાં પ્રથમજનિતનો આશીર્વાદ મેળવ્યો (27:18-29).
	4.એસાવ શિકારેથી પાછો ફર્યો અને પોતાના પિતાને મળવા ગયો. યાકૂબને તેનો આશીર્વાદ મળી ગયો છે તે સાંભળીને તે ખૂબ ગુસ્સે અને દુઃખી થયો (27:30-41).
	5.યાકૂબે જતા રહેવું પડ્યું. પોતાના પિતા અને ભાઈને છેતર્યા પછી તેના માટે રહેવું સલામત ન હતું. તેણે પોતાના મામા, એટલે કે તેની માતાના ભાઈ લાબાન પાસે રહેવા જવું પડ્યું (27:42-44).
	6.યાકૂબ મુસાફરીએ નીકળ્યો. રાત્રે આરામ કરતો હતો ત્યારે ઈશ્વર તેની સાથે સ્વપ્નમાં બોલ્યા (28:10-15). ચિત્ર 2 બતાવો.
યાકૂબ છેતરપિંડી કરનાર હતો અને તેણે ખૂબ દુષ્ટ કામ કર્યું હતું, છતાં તેના માટે ઈશ્વર તરફનો માર્ગ ખુલ્લો હતો (કલમ 12). ઈશ્વરે યાકૂબને વચન આપ્યું, જે આજની મુખપાઠ કલમ છે.
	7.યાકૂબ જાગ્યો ત્યારે તે જાણતો હતો કે તે જ્યાં જાય ત્યાં ઈશ્વર તેની સાથે હશે. તેણે ઈશ્વરની આરાધના કરવાનું અને પોતાની પાસે જે બધું છે તેનાથી ઈશ્વરની સેવા કરવાનું વચન આપ્યું. ઈશ્વર તેને તે જગ્યાએ મળ્યા હતા તેની યાદગીરી તરીકે તેણે એક પથ્થર ઊભો કર્યો (28:16-22).
મુખપાઠ કલમ દૃઢ કરાવો
વાર્તા પ્રત્યે આપણો પ્રતિભાવ
યાકૂબે ખોટું કર્યું હતું, છતાં ઈશ્વર તેની સાથે બોલ્યા. આપણે ખોટું કર્યું હોય ત્યારે પણ ઈશ્વર આપણાથી મોઢું ફેરવી લેતા નથી. ઈશ્વર તેની સાથે બોલ્યા પછી યાકૂબ પોતાના માર્ગો બદલવા માગતો હતો. આપણે તેમના અનુયાયીઓ બન્યા પછી પ્રભુ અપેક્ષા રાખે છે કે આપણે પણ આપણા માર્ગો બદલીએ. આપણા જીવનમાં કયા પ્રકારનું વર્તન બદલવાની જરૂર છે તેનાં ઉદાહરણો આપો. જૂઠું બોલવું અને છેતરવું જેવી બાબતો સૂચવો જે બાળકોને આજની વાર્તાની યાદ અપાવે.
મુખપાઠ કલમનું પુનરાવર્તન કરો
પાઠ 2 – યાકૂબનું સ્વપ્ન	પાનું 




